《次韵梅花四首》
宋代·陈棣

冻合千林暖未回，一枝先见腊前梅。
寒溪淡月凭谁赏，冷蕊疏香不自谋。
赖有此君为伴侣，略无凡卉作舆台。
欹危百折尖头路，应为多情得得来。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。